**ОТЧЕТ ЗА ДЕЙНОСТТА НА НЧ „АПРИЛОВ – ПАЛАУЗОВ 1861” 2023 г.**

**През изминалата 2023 г. основната, голяма цел, наред с всички останали дейности планирани за периода беше**

***Развиване и обогатяване на основните насоки в дейността на читалището.***

**Читалището продължи дейностите си в трите основни за него насоки – художествено-творческа, културно-просветна и образователна. Танцовите и певчески колективи на НЧ”Априлов-Палаузов 1861” събират в себе си над 250 участници. Техният труд, творческа енергия и хъс за работа намериха реализация в осъществените от тях концерти и турнета.**

Смесен хор „Априлов – Палаузов” с диригент Елена Назърова и вокален педагог Радка Кандева се гордее със своите 74 години на полето на хоровото изкуство. През 2023 г. участва в Хорови празници Янко Мустаков Свищов - 19 май, посветени на 155 г. отосноваването на Първия хор в България, в Международния хоров конкурс в Чанаккале, Турция – 4 – 7 юли, където в категория смесени хорове спечели наградата за техническо майсторство,в Празницния концерт и тържественото връчване на „Априловите награди за литература 2023”, в Коледния концерт на съставите на читалището.

Голяма част от читалищните състави са свързани с нашите традиции. Това са съставите ни за народни танци с хореографи Владислава Иванова и Иван Любомиров.

Участия и концерти

23 април – Благотворителен концерт на стадион Христо Ботев -Танцов състав

05 май – 150 години от рождението на Пенчо Семов и 60 години ПГТ - Танцов състав

07май – участие в хотел МАК- Танцов състав при НЧ „Априлов – Палаузов 1861”

11-14 май МФФ – Лаго ди гарда , Италия - Танцов състав при НЧ „Априлов – Палаузов 1861” и ТС „ Девет осми БГ”

27 май - участие в хотел МАК- Танцов състав

06 юни– Благотворителен концерт в спортна зала „ Орловец” - Танцов състав

09 юни– участие в хотел МАК- Танцов състав

17 юни – Юбилеен концерт 15 години ТС „ Девет осми БГ”- всички състави

24 юни – Юбилеен концерт 15 години ТС „ Девет осми БГ” - всички състави

30 юни – 03 юли– лагер школа –гр. Обзор - Танцов състав и ТС „ Девет осми БГ”

12 – 19 юли – МФФ Прага - Танцов състав при НЧ „Априлов – Палаузов 1861”

05 август – участие на комплекс „Синкевица”- Танцов състав при НЧ „Априлов – Палаузов 1861”

27 август – Участие в „ Горски срещи на Градище” – по проект на сдружение

„ Общество за фолклор Габрово”

02 септември– Самостоятелен концерт на Панаир на занаятите - Етъра – Танцов състав при НЧ „Априлов – Палаузов 1861” и ТС „ Девет осми БГ”

09 септември– участие на Боженци - Танцов състав при

22 септември– участие в MAK - Танцов състав при НЧ „Априлов – Палаузов 1861”

22 септември - Благотворителен концерт за ПТГ „ д-р Никола Василиади” - Танцов състав

25-29 октомври – МФФ Маракеш, Мароко - ТС „ Девет осми БГ”

24 ноември – Благотворителен концерт за Витомир – зала „Възраждане”- – Танцов състав

01 декември – Благотворителен концерт – Витомир – зала „Възраждане” – Танцов състав при НЧ „Априлов – Палаузов 1861”

14.– Коледен концерт на Читалището - Танцов състав при НЧ „Априлов – Палаузов 1861” и ТС „ Девет осми БГ”

Шоу-балет „Магия” с хореограф Александър Белков е добре познат освен в нашия регион и в страната. Винаги съм се възхищавала на Сашо, защото успява да амбицира 30-те момичета, които танцуват с голямо удоволствие. През 2023 г. Шоу балет „Магия” взе участие благотворителни концерти, в Карнавала в Габрово, в Коледния концерт на читалищните състави.

Още един състав от няколко години набира популярност сред съгражданите. Това е Клубът за източни танци „Диамант” с ръководител Наталия Балабанова. Хубавото е, че той започна да се разраства и е уникален за региона с ориенталските арабски танци. Самата Наталия е прекрасна танцьорка, която и до момента продължава да участва в различни конкурси.

Участия и концерти

Участие в международен конкурс (организатор Българска Федерация по спортни и танцови дисциплини)

Balkan Dance Spartakiade — Cup «Tarnovo-Queen» 2023

1 място в номинация «Ориент» (група) —

Десислава Минчева, Милкана Тотева, Жаклин Минчева, София Балабанова

      1 място соло — Николета Димитрова (сеньори)

      2 място соло — Десислава Минчева ( ветерани)

      1 място дует — София Балабанова, Жаклин Минчева (деца)

      2 място дует — София Балабанова, Жаклин Минчева (деца)

Специална награда за Наталия Балабанова — Учителят 2023 за принос в танцово изкуство и работа с младежи и деца.

Клубът по спортни танци „Ритмика” с треньори семейство Жекови се изявява със стандартни и латино танци и също е единствен в областта. Клубът взе участие в Годишния и в Коледния концерт на читалищните състави.

Българските състезатели отбелязаха исторически успех за страната и за Българската федерация на клубовете по спортни танци на провелото се Световното първенство в Шладминг /Австрия/. Сред финалистите са и възпитаници на габровския клуб по спортни танци „Ритмика“, с треньори семейство Жекови. Преслава Драганова от Националната Априловска гимназия и Александър Славейков, ученик на ПМГ „Акад. Иван Гюзелев“, заемат престижното шесто място в категория до 16 години. Двойката се е представила с десет танца - латиноамерикански и стандартни, посочват техните треньори, щастливи от признанието за упоритостта и таланта на своите състезатели. От местния клуб изказват благодарност за подкрепата както на родителите, така и на Българската федерация на клубовете по спортни танци.

Двойката е Преслава Драганова и Александър Славейков. Възпитаници на КСТ/Клуб по Спортни Танци "Ритмика", с треньори семейство Жекови и ученици на Национална Априловска Гимназия ,и ПМГ Академик Иван Гюзелев. С благодарности към Българска Федерация на Клубовете по Спортни Танци, родители и треньори.Взеха участие на Световно Първенство по Спортни Танци в Schladming Австрия на 03.11.2023 г. във възрастова група под 16 години/ under 16, на 10 танца, от които 5 Латиноамерикански и 5 Стандартни. Заеха престижното 6 място на финалите.Състезанието се проведе под егидата на Конфедерацията CSIT и любезното домакинство на Manfred - Anastasia Stiglitz.

Утвърдени са вокалните групи „Габровски напеви” и „Надежда” с ръководител Митко Маринов, които взеха участие в Пролетния концерт в Клуба на слепите м. април, в Годишния концерт на двете ВГ – 27 април , гостуваха в Телевизия СКАТ, във Осми Фестивал на Старата градска ишлагерна песен „От небето идва любовта” в с. Чавдар, Седмото издание на фестивала на шлагерната песен „С песен от свила – Минаха години” в Свиленград, Десети празник на кратуната в с. Гостилица, в Националния фолклорен фестивал „Андъка пее и танцува” с. Новаковци, в Коледния концерт на читалищните състави .

В „Сдружение по изкуствата” от една страна са младите художници с преподавател Ема Вертерова. Младите художници участват в различни конкурси и изяви, в самостоятелни изложби преди Годишния и Коледния концерт на читалищните състави.

Младите музиканти-пианисти възпитаници на педагозите Бистра Мамулева и Елена Назърова, поддържат огъня на клавирното изкуство. Осъществени бяха два концерта - Великденски и Коледен. Пианистката Емили Цонева с преподавател Елена Назърова спечели Първа награда в Международния конкурс „Нашите деца свирят Бах” Благоевград - 17 юни, а на 17 октомври младата изпълнителка осъществи за първи път в Габрово „Концерт – изложба” – на фона на 20 нейни рисунки тя представи на публиката произведения от Бах, Моцарт и Шопен.

Младежки театрален състав „Шест плюс” с художествен ръководител – Виктория Петрова, който през тази юбилейна 2021 година се присъедини към голямото семейство на читалищните състави ни зарадва с участията си в два конкурса единият от които е XV Театрален фестивал „Сцена край морето” - Поморие , с изявите си в Годишния и Коледния концерт на читалищните състави. 8

8

А рок формацията „DIVERSITY” всяка година ни радва със своите изпълнения и участия в рок фестивали и в Коледния концерт на читалището.

Вече шеснайсет години съвместно с Габровската организация на слепите осъществяваме инициативата „Актуални събития”- всяка първа сряда от месеца, в която вземат участие съставите на читалището.

Предвид малкият бюджет, с който читалището разполага, е особено трудно да поддържаме тази голяма, красива, емблематична за Габрово сграда на Народно читалище „Априлов - Палаузов 1861”. Открита през 1922 година, тук се е съсредоточавала цялата културно-просветна, театрална, музикална дейност. С различни малки проекти все пак успяхме да обновим нашите репетиционни зали. Да създадем една по-приятна и приветлива обстановка за работа на танцьори, художници и изпълнители.

Благодарение на Министерство на културата, областната и общинска администрация на Габрово успяхме да кандидатстваме по програма „Реставрация и консервация на паметници на културата“ към МК.   
Спечелихме проекта, имаме зелена светлина, ще има ремонт на покрива. Сега ни предстои да направим проект за фасадите на читалището и постепенно проект по проект да обновим цялата сграда.

**Секретар Елена Назърова**